Projekta aktualitātes 2026. gada jūlijā.
2026. gada jūlijā ir pabeigta RP SIA “Rīgas satiksme” projekta “Atjaunojamo energoresursu izmantošanas īpatsvara palielinājums – saules elektrostacijas izbūve Vestienas ielā 35, Rīgā” īstenošana.
Atbilstoši projektā plānotajam ir uzstādīta saules elektrostacija 7. autobusu parka teritorijā, Vestienas ielā 35, Rīgā. Uzstādītā saules elektrostacija sniedz vairākus ieguvumus gan uzņēmumam, gan sabiedrībai kopumā:
· elektroenerģijas izmaksu samazinājums – saražotā elektroenerģija tiek izmantota 7. autobusu parka pamatdarbības nodrošināšanai, ļaujot ilgtermiņā samazināt uzņēmuma izmaksas par iepirkto elektroenerģiju;
· enerģijas neatkarība un stabilitāte – pašu ražota elektroenerģija padara uzņēmuma infrastruktūru mazāk atkarīgu no strauji mainīgām elektroenerģijas cenām un piegādēm;
· videi draudzīgāka darbība – mazāk siltumnīcefekta gāzu emisiju nozīmē tīrāku pilsētas gaisu un ieguldījumu klimata aizsardzībā.
Projekta attiecināmās izmaksas ir 34 937.62EUR; 55% no tām finansēja Emisijas kvotu izsolīšanas instruments. 

